Coffee Farm อยู่หน้าโรงแรมระยองเพรสซิเดนท์ เข้าซอยนครระยอง46 มาประมาณ 120 เมตร ร้านอยู่ขวามือ เลี้ยวเข้าที่จอดรถหน้าโรงแรมได้เลย ในร้านมี 6-7 โต๊ะ รับลูกค้าได้ประมาณ 20-30 ที่ และนอกร้านมีอีก 2-3 โต๊ะ 

บริการเครื่องดื่ม กาแฟ ชา โกโก้ ร้อน เย็น ปั่น น้ำผลไม้โซดา ผลไม้โยเกิร์ตปั่น เค้กหลายอย่าง บราวนี่ สโคน เอแคลร์ คุ้กกี้ และครัวซองแฮมชีส

ขนมในตู้น่ากิน อยากสั่งทุกอย่างเลย แต่ต้องเลือกมา 3 ชิ้น เลือกสั่งเค้ก และเครื่องดื่มตามนี้

- 3M 
สั่งจากเมนูแนะนำตามรีวิวในวงใน เพิ่งรู้ว่าชื่อ 3M มาจาก Macadamia Marshmallow และ Midnight Brownie ที่รวมตัวกันอยู่ในเค้กชิ้นนี้ เค้กช็อคโกแลตแน่นๆ รสเข้มข้นอร่อยไม่หวานมาก M แรก กับ M หลัง เยอะดี แต่ M กลาง คือมาชเมลโลมีชิ้นเดียวเอง คือน้อยจัง อยากให้เพิ่มอีกสักชิ้นสองชิ้น จะได้ไม่น้อยหน้าอีก 2 M 

- บลูเบอรี่ชีสเค้ก
เนื้อชีสเค้กแน่นนุ่ม หอมมันอร่อย แต่บลูเบอรี่น้อย

- บราวนี่ชีสเค้ก
บราวนี่ชิ้นสี่เหลี่ยมชิ้นเล็กๆ ประโคมมาบนชีสเค้กชิ้นบาง ราดช็อคโกแลตด้านบน บราวนี่อร่อยไม่แห้งมาก กินรวมกับชีสเค้กอร่อยเข้ากันดี

- Ice Latte 60.-
กาแฟหอมรสเข้มข้น หวานนิดๆ

- ชาเขียวปั่น 70.-
ชาเขียวรสไม่เข้มข้น ออกรสนมๆ 

- Strawberry Smoothie Yogurt 80.-
ชอบที่ใช้ผลสตเบอรี่ ไม่ไช่น้ำหวานหรือน้ำผลไม้เข้มข้นแทน ปั่นรสเข้มข้นเปรี้ยวหวานกำลังดี

ราคาเค้กไม่ได้ติดแสดงที่หน้าตู้ และตอนเดินไปจ่ายเงิน ไม่มีบิลให้ จึงไม่รู้ราคา จำได้คราวๆ ว่าทั้งหมดประมาณ 400 กว่าบาท (น่าจะตกชิ้นละ 70-75 บาท)

ข้อเสนอแนะ
อยากให้วางป้ายแสดงชื่อและราคาเค้กแต่ละชนิดที่ตู้เค้ก